Ο **Αντριάνο Λέιτε Ριμπέριο** (πορτογαλικά: *Adriano Leite Ribeiro*, γεννήθηκε 17 Φεβρουαρίου 1982), γνωστός απλά ως **Αντριάνο**, είναι Βραζιλιάνος πρώην επαγγελματίας ποδοσφαιριστής, ο οποίος αγωνιζόταν ως κεντρικός επιθετικός. Ήταν ένας από τους καλύτερους επιθετικούς στον κόσμο στα μέσα της δεκαετίας του 2000, με εξαιρετικά φυσικά προσόντα, γνωστός για τα μακρινά σουτ με το αριστερό πόδι, ωστόσο η σταδιοδρομία του χαρακτηρίστηκε από ασυνέπεια.

Είχε πέντε παραγωγικές σεζόν στην Ιταλία με την Πάρμα και την Ίντερ, κερδίζοντας το ψευδώνυμο *L'Imperatore* (*Ο Αυτοκράτορας*), πριν από μια πτώση στις επιδόσεις του που συνέπεσε με το θάνατο του πατέρα του. Κέρδισε τέσσερεις τίτλους Σέριε Α με την Ίντερ, και αφού επέστρεψε στην πατρίδα του, τη Βραζιλία, κέρδισε δύο πρωταθλήματα Βραζιλίας με τις Φλαμένγκο και Κορίνθιανς.

Έκανε το ντεμπούτο για την Εθνική Βραζιλίας στα 18 και, ελλείψει του Ρονάλντο, οδήγησε τη Βραζιλία στην κατάκτηση του Κόπα Αμέρικα 2004, παραλαμβάνοντας το "Χρυσό Παπούτσι", ως ο κορυφαίος σκόρερ της διοργάνωσης. Κέρδισε επίσης το Κύπελλο Συνομοσπονδιών του 2005 με τη Βραζιλία, κερδίζοντας και εκεί το "Χρυσό Παπούτσι".

Καριέρα σε συλλόγους
--------------------

### Πρώιμη σταδιοδρομία

Ξεκίνησε τη σταδιοδρομία του το 1999 στην ομάδα νέων της Φλαμένγκο και κέρδισε προαγωγή στην πρώτη ομάδα ένα χρόνο αργότερα. Έκανε το ντεμπούτο του στην ομάδα στις 2 Φεβρουαρίου 2000, σε αγώνα του Τουρνουά Ρίο-Σάο Πάολο με αντίπαλο την Μποταφόγκο. Σημείωσε γκολ εναντίον της Σάο Πάολο στην ίδια διοργάνωση τέσσερις ημέρες αργότερα.

Παρά το γεγονός ότι υπέγραψε συμβόλαιο δύο ετών με τη Φλαμένγκο τον Ιούνιο του 2000, εξασφάλισε τη μεταγραφή του στην Ίντερ για τη σεζόν 2001–02. Ο Αντριάνο σημείωσε το πρώτο του γκολ με την ομάδα σε φιλικό αγώνα εναντίον της Ρεάλ Μαδρίτης.

### Πάρμα

Ο Αντριάνο δανείστηκε στη Φιορεντίνα για τη σεζόν 2001–02, μετά από την οποία συμφωνήθηκε διετής συμφωνία συνιδιοκτησίας με την Πάρμα. Δημιούργησε ένα εντυπωσιακό επιθετικό δίδυμο με τον Αντριάν Μούτου, σημειώνοντας 22 γκολ σε 36 εμφανίσεις. Έχασε το μήνα Νοέμβριο του 2003 λόγω τραυματισμού.

### Επιστροφή στην Ίντερ

Επέστρεψε στο Στάντιο Τζουζέπε Μεάτσα τον Ιανουάριο του 2004 με συμβόλαιο 4 ετών, έναντι περίπου 23,4 εκατομμυρίων ευρώ και σημείωσε συνολικά 12 γκολ στο υπόλοιπο της σεζόν 2003–04. Από τις 11 Ιουλίου 2004 έως τις 29 Ιουνίου 2005 ήταν σε άριστη φόρμα, σημειώνοντας ένα εντυπωσιακό σύνολο 42 γκολ σε εγχώριες και διεθνείς διοργανώσεις. Τον Σεπτέμβριο του 2005, η Ίντερ τον αντάμειψε για τις επιδόσεις του με ένα βελτιωμένο συμβόλαιο, με διάρκεια έως το 2010.

Μετά την υπογραφή του νέου συμβολάιου, το μέλλον του στην Ίντερ ήταν αβέβαιο λόγω κακών επιδόσεων, τροφοδοτούμενο από ερωτήσεις και εικασίες σχετικά με την εξωγηπεδική ζωή του. Στις 18 Φεβρουαρίου 2007 έχασε την ομαδική προπόνηση, γεγονός που οδήγησε τον τότε προπονητή της Ίντερ, Ρομπέρτο Μαντσίνι, να τον έχει στον πάγκο για τον αγώνα της ομάδας στο Τσάμπιονς Λιγκ με αντίπαλο τη Βαλένθια και για τον επόμενο αγώνα της Σέριε Α εναντίον της Κατάνια.

#### Σάο Πάολο (δανεισμός)

 Ο Αντριάνο με τη Σάο Πάολο τον Μάρτιο του 2008.
Στις 16 Νοεμβρίου 2007 ο ιδιοκτήτης της Ίντερ, Μάσιμο Μοράτι, έστειλε τον Αντριάνο σε άδεια άνευ αποδοχών στη μητρική του Βραζιλία για δεύτερη φορά σε δεκαοκτώ μήνες, όπου παρακολούθησε το προπονητικό κέντρο της Σάο Πάολο, λόγω της κακής φυσικής του κατάστασης και προηγούμενης μάχης με τον αλκοολισμό. Το Δεκέμβριο του 2007 η Μάντσεστερ Σίτι εξέφρασε ενδιαφέρον να φέρει τον Αντριάνο στην ομάδα κατά τη διάρκεια της μεταγραφικής περιόδου του Ιανουαρίου. 

Ο Μοράτι, ωστόσο, δήλωσε ότι ο Αντριάνο θα παραμείνει στην Ίντερ. «Θα ήθελα να τον έχω πίσω τον Ιανουάριο, τόσο δυνατό και καλό όσο ήταν». Η Ίντερ ολοκλήρωσε μια συμφωνία στις 19 Δεκεμβρίου για τον δανεισμό του Αντριάνο στη Σάο Πάολο για το υπόλοιπο της σεζόν 2007–08, προκειμένου να του επιτραπεί να αγωνιστεί στο Κόπα Λιμπερταδόρες 2008. Οι οπαδοί της Σάο Πάολο στέκονταν σε μεγάλες γραμμές για να αγοράσουν τη νέα του φανέλα με το νούμερο 10 στο επίσημο κατάστημα πώλησης της ομάδας μετά την παρουσίαση του Αντριάνο και της φανέλας του σε συνέντευξη τύπου. Σημείωσε δύο γκολ στο επίσημο ντεμπούτο του με τη Σάο Πάολο στη νίκη με 2–1 επί της Γκουαρατινγκέτα την πρώτη ημέρα του Καμπεονάτο Παουλίστα του 2008.

Στις 10 Φεβρουαρίου 2008 αποβλήθηκε λόγω κεφαλιάς σε αντίπαλο της Σάντος και τέθηκε σε τιμωρία για δύο αγώνες. Του επιβλήθηκε πρόστιμο από τη Σάο Πάολο στις 29 Φεβρουαρίου, επειδή έφτασε αργοπορημένος για προπόνηση, όπου στη συνέχεια, σύμφωνα με τον αθλητικό διευθυντή της ομάδας, ο Αντριάνο «έφυγε από το χώρο προπόνησης επειδή ήθελε. Η ομάδα δεν τον χάνει. Αν δεν είναι ευτυχισμένος στο Σάο Πάολο, είναι ελεύθερος να φύγει». Ο αθλητικός διευθυντής της Σάο Πάολο ανακοίνωσε στις 17 Ιουνίου ότι ο Αντριάνο επέστρεψε στην Ίντερ πριν από την προγραμματισμένη ημερομηνία. 

 Ο Αντριάνο σκοράρει με κεφαλιά σε ντέρμπι του Μιλάνου στις 15 Φεβρουαρίου 2009.
Ο Αντριάνο ήταν τακτικός σκόρερ στα αρχικά στάδια της σεζόν 2008–09, φθάνοντας σε ένα σύνολο 100 εγχώριων γκολ στην ιταλική Σέριε Α και στη βραζιλιάνικη Σέριε Α. Στις 22 Οκτωβρίου 2008 σημείωσε το νικητήριο γκολ στη νίκη με 1–0 επί της Ανόρθωσης, όπου αυτό το γκολ ήταν το 18ο γκολ του στο Τσάμπιονς Λιγκ και το 70ό για το σύλλογο.

Τον Δεκέμβριο η Ίντερ του έδωσε ειδική αποζημίωση για να επιστρέψει στη Βραζιλία κατά τη διάρκεια του χειμερινού διαλείμματος νωρίτερα από ό,τι είχε προγραμματιστεί. Η Ίντερ επιβεβαίωσε στις 4 Απριλίου ότι ο Αντριάνο δεν επέστρεψε από το διεθνές καθήκον με τη Βραζιλία και δεν είχε υπογράψει συμβόλαιο με τον σύλλογο. Στις 24 Απριλίου ο Αντριάνο ακύρωσε τελικά το συμβόλαιο του με την Ίντερ.

### Φλαμένγκο

 Ο Αντριάνο με τη Φλαμένγκο το 2009.
Υπέγραψε μονοετές συμβόλαιο με τη Φλαμένγκο στις 6 Μαΐου 2009, τον σύλλογο με τον οποίο ξεκίνησε τη σταδιοδρομία του. Στο ντεμπούτο του μετά την επιστροφή του στη Φλαμένγκο, το οποίο έγινε στις 31 Μαΐου 2009, σημείωσε ένα γκολ εναντίον της Ατλέτικο Παραναένσε. Στις 21 Ιουνίου 2009 σημείωσε το πρώτο του χατ τρικ για τη Φλαμένγκο, στη νίκη με 4–0 επί της Ιντερνασιονάλ. Οι επιδόσεις του θα ήταν καθοριστικές για να οδηγήσουν τη Φλαμένγκο στον πρώτο της τίτλο πρωτάθλημα Σέριε Α από το 1992. Στις 31 Ιανουαρίου 2010 σημείωσε το δεύτερο χατ τρικ από την επιστροφή του, αυτή τη φορά σε μια νίκη με 5–3 εναντίον της Φλουμινένσε στο Καμπεονάτο Καριόκα του 2010.

### Ρόμα

Στις 8 Ιουνίου 2010 η Ρόμα ανακοίνωσε ότι ο Αντριάνο υπέγραψε τριετές συμβόλαιο με τον σύλλογο, με ισχύ από την 1η Ιουλίου. Η Ρόμα τερμάτισε το συμβόλαιο του Αντριάνο στις 8 Μαρτίου 2011, μετά από επτά μήνες στην ιταλική πρωτεύουσα.

### Τα τελευταία χρόνια

Στις 25 Μαρτίου 2011 υπέγραψε μονοετές συμβόλαιο με την Κορίνθιανς. Υπέστη ρήξη αχίλλειου τένοντα του στις 19 Απριλίου κατά τη διάρκεια προπόνησης και μετά από χειρουργική επέμβαση πέρασε έξι μήνες σε ανάρρωση. Μετά την ανάκαμψη, έπαιξε το πρώτο του παιχνίδι για την Κορίνθιανς στις 9 Οκτωβρίου 2011, στη νίκη με 3-0 επί της Ατλέτικο Κλούμπε Γκοϊανιένσε. Το πρώτο του γκολ για την Κορίνθιανς ήρθε στις 20 Οκτωβρίου, στην εντός έδρας νίκη εναντίον της Ατλέτικο Μινέιρο, όπου έδωσε στην Κορίνθιανς ένα προβάδισμα δύο πόντων στο πρωτάθλημα, με μόνο δύο παιχνίδια να απομένουν. Στις 12 Μαρτίου 2012 αποδεσμεύτηκε από την Κορίνθιανς, μετά τις άτακτες εμφανίσεις του και την έλλειψη ενδιαφέροντος.

Στις 21 Αυγούστου 2012 υπέγραψε συμβόλαιο με τη  Φλαμένγκο. Στις 7 Νοεμβρίου 2012 αποδεσμεύτηκε από τη Φλαμένγκο.

Στις 11 Φεβρουαρίου 2014 υπέγραψε συμβόλαιο με την Ατλέτικο Παραναένσε. Στις 11 Απριλίου 2014 αποδεσμεύτηκε από την Ατλέτικο Παραναένσε.

Στις 29 Ιανουαρίου 2016 υπέγραψε συμβόλαιο με την Μαϊάμι Γιουνάιτεντ της Νάσιοναλ Πρέμιερ Σόκερ Λιγκ, από την οποία αποχώρησε στις 28 Μαΐου 2016, καθώς και γενικώς από την ενεργό δράση.

Εθνική ομάδα
------------

 Ο Αντριάνο με την Εθνική Βραζιλίας. Σημείωσε 27 γκολ σε 48 εμφανίσεις για τη Βραζιλία.
Ο Αντριάνο έκανε το ντεμπούτο του για την Εθνική Βραζιλίας σε προκριματικό αγώνα του Παγκόσμιου Κυπέλλου 2002 ενάντια στην Κολομβία στις 15 Νοεμβρίου 2000, σε ηλικία 18 ετών. Συχνά θεωρήθηκε ως ο μακροπρόθεσμος διάδοχος του Ρονάλντο. Σημείωσε το πρώτο του διεθνές γκολ στις 11 Ιουνίου 2003 σε φιλικό εναντίον της Νιγηρίας. Συμπεριλήφθηκε στην ομάδα της Βραζιλίας για το Κύπελλο Συνομοσπονδιών του 2003 και ηγήθηκε της επιθετικής γραμμής της Βραζιλίας μαζί με τον Ροναλντίνιο, εν απουσία του Ρονάλντο. Εμφανίστηκε και στους τρεις αγώνες και σημείωσε δύο γκολ, καθώς η Βραζιλία αποκλείστηκε στη φάση των ομίλων. Έχασε το προολυμπιακό τουρνουά ανδρών CONMEBOL του 2004 λόγω τραυματισμών.

Το επόμενο έτος, συμπεριλήφθηκε στην ομάδα της Βραζιλίας για το Κόπα Αμέρικα 2004. Η Βραζιλία κέρδισε το κύπελλο και ο Αντριάνο κέρδισε το Χρυσό Παπούτσι ως ο πρώτος σκόρερ της διοργάνωσης με επτά γκολ. Στον τελικό αγώνα ενάντια στην Αργεντινή, σκόραρε με δραματικό τρόπο το γκολ της ισοφάρισης στο 93ο λεπτό του αγώνα. Ο αγώνας συνεχίστηκε στη διαδικασία των πέναλτι και η Βραζιλία τελικά κέρδισε με 4-2, με τον Αντριάνο να σημειώνει το πέναλτι του. Μετά τον αγώνα, ο προπονητής Κάρλος Αλμπέρτο Παρέιρα ξεχώρισε τον Αντριάνο ως πολύ σημαντικό παράγοντα για την κατάκτηση του τίτλου.

Το 2005, ο Αντριάνο για άλλη μια φορά έκανε μία εντυπωσιακή διοργάνωση με τη Βραζιλία, αυτή τη φορά στο Κύπελλο Συνομοσπονδιών του 2005. Ανακηρύχθηκε καλύτερος παίκτης της διοργάνωσης και έλαβε το Χρυσό Παπούσι ως ο κορυφαίος σκόρερ με πέντε γκολ. Στον τελικό, οδήγησε τη Βραζιλία στη νίκη, σημειώνοντας δύο γκολ στη νίκη με 4-1 επί της Αργεντινής.

Ο Αντριάνο κλήθηκε για το Παγκόσμιο Κύπελλο του 2006, αποτελώντας μέρος του επιθετικού «μαγικού κουαρτέτου» της Βραζιλίας μαζί με τους Ρονάλντο, Ροναλντίνιο και Κακά. Σημείωσε το πρώτο του γκολ στις 18 Ιουνίου 2006 στη νίκη με 2-0 εναντίον της Αυστραλίας και το δεύτερο στη νίκη με 3-0 εναντίον της Γκάνας. Παρά τα δύο γκολ του η παρουσία του στο Παγκόσμιο Κύπελλο θεωρήθηκε απογοητευτική, καθώς κατόρθωσε μόνο πέντε σουτ σε όλη τη διοργάνωση, ενώ η Βραζιλία στο σύνολό της δεν μπόρεσε να βρει το σωστό μείγμα μεταξύ άμυνας και επίθεσης και τελικά αποκλείστηκε στους προημιτελικούς από τη Γαλλία.

Μετά από αυτό η διεθνής καριέρα του μπήκε σε φθορά λόγω σειράς κακών συλλογικών επιδόσεων και προσωπικών προβλημάτων. Εμφανίστηκε μία φορά για τη Βραζιλία υπό τον προπονητή Ντούνγκα από το τέλος του Παγκόσμιου Κυπέλλου, ως αλλαγή στο ημίχρονο κατά τη διάρκεια φιλικής ήττας με 2–0 από την Πορτογαλία στις 6 Φεβρουαρίου 2007. Το 2008 ανέκτησε τελικά τη φόρμα του κατά τη διάρκεια της θητείας του στη Σάο Πάολο και κέρδισε ξανά κλήση στην εθνική ομάδα. Στις 10 Οκτωβρίου 2008 σημείωσε το πρώτο του διεθνές γκολ σε δύο χρόνια σε προκριματικό Παγκόσμιου Κυπέλλου του 2010 εναντίον της Βενεζουέλας. Ήταν τακτικό μέλος της ομάδας της Βραζιλίας κατά τη διάρκεια των προκριματικών του Παγκοσμίου Κυπέλλου και κλήθηκε στο τελευταίο φιλικό της ομάδας πριν από το Παγκόσμιο Κύπελλο του 2010 εναντίον της Δημοκρατίας της Ιρλανδίας. Ωστόσο, ήταν ένας από τους δύο παίκτες που αποκλείστηκαν από την τελική 23άδα του Ντούνγκα.

Στατιστικά σταδιοδρομίας
------------------------

### Συλλογικά

Πηγές 

| Σεζόν | Ομάδα | Πρωτάθλημα | Κύπελλο | Ηπειρωτικές | Άλλες | Σύνολο |
| --- | --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| 2000 | Φλαμένγκο | 19 | 7 | - | - | 8 | 1 | 13 | 3 | 40 | 11 |
| 2001 | 5 | 3 | 4 | 1 | 2 | 0 | 8 | 1 | 19 | 5 |
| 2001–02 | Ίντερ | 8 | 1 | 1 | 0 | 5 | 0 | - | - | 14 | 1 |
| 2001–02 | Φιορεντίνα | 15 | 6 | - | - | - | - | - | - | 15 | 6 |
| 2002–03 | Πάρμα | 28 | 15 | 1 | 0 | 2 | 2 | - | - | 31 | 17 |
| 2003–04 | 9 | 8 | 2 | 0 | 2 | 1 | - | - | 13 | 9 |
| 2003–04 | Ίντερ | 16 | 9 | 2 | 3 | - | - | - | - | 18 | 12 |
| 2004–05 | 30 | 16 | 3 | 2 | 9 | 10 | - | - | 42 | 28 |
| 2005–06 | 30 | 13 | 5 | 0 | 11 | 6 | 1 | 0 | 47 | 19 |
| 2006–07 | 23 | 5 | 3 | 1 | 3 | 0 | 1 | 0 | 30 | 6 |
| 2007–08 | 4 | 1 | - | - | - | - | - | - | 4 | 1 |
| 2008 | Σάο Πάολο | - | - | - | - | 10 | 6 | 19 | 11 | 29 | 17 |
| 2008–09 | Ίντερ | 12 | 3 | 3 | 2 | 7 | 2 | - | - | 22 | 7 |
| 2009 | Φλαμένγκο | 30 | 19 | - | - | - | - | - | - | 30 | 19 |
| 2010 | 2 | 0 | - | - | 7 | 4 | 12 | 11 | 21 | 15 |
| 2010–11 | Ρόμα | 5 | 0 | 1 | 0 | 1 | 0 | 1 | 0 | 8 | 0 |
| 2011 | Κορίνθιανς | 4 | 1 | - | - | - | - | - | - | 4 | 1 |
| 2012 | - | - | - | - | - | - | 3 | 1 | 3 | 1 |
| 2014 | Ατλέτικο Παραναένσε | 1 | 0 | - | - | 3 | 1 | - | - | 4 | 1 |
| 2016 | Μαϊάμι Γιουνάιτεντ | 1 | 0 | - | - | 0 | 0 | 1 | 1 | 2 | 1 |
| Σύνολο σταδιοδρομίας | 242 | 107 | 25 | 9 | 70 | 33 | 59 | 28 | 406 | 177 |

### Διεθνή

Πηγές:| Εθνική Βραζιλίας |
| --- |
| Έτος | Συμ. | Γκολ |
| 2000 | 1 | 0 |
| 2001 | 0 | 0 |
| 2002 | 0 | 0 |
| 2003 | 6 | 3 |
| 2004 | 11 | 9 |
| 2005 | 12 | 10 |
| 2006 | 6 | 3 |
| 2007 | 1 | 0 |
| 2008 | 6 | 2 |
| 2009 | 4 | 0 |
| 2010 | 1 | 0 |
|
| Σύνολο | 48 | 27 |

Τίτλοι και διακρίσεις
---------------------

### Συλλογικές

**Φλαμένγκο**

* Κόπα ντε Καμπεόνες: 2001
* Πρωτάθλημα Βραζιλίας Σέριε Α: 2009

**Ίντερ**

* Σέριε Α: 2005–06, 2006–07, 2007–08, 2008–09
* Κύπελλο Ιταλίας: 2004–05, 2005–06
* Σούπερ Καπ Ιταλίας: 2005, 2006, 2008

**Κορίνθιανς**

* Πρωτάθλημα Βραζιλίας Σέριε Α: 2011

### Διεθνείς

**Βραζιλία**

* Κόπα Αμέρικα: 2004
* Κύπελλο Συνομοσπονδιών FIFA: 2005

**Νέων Βραζιλίας**

* Παγκόσμιο Κύπελλο Κ-17: 1999
* Πρωτάθλημα Νέων Νότιας Αμερικής: 2001

### Ατομικές διακρίσεις

* Χρυσό Παπούτσι Πρωτάθλημα Κ-20 Νότιας Αμερικής: 2001
* Ασημένιο Παπούτσι Παγκόσμιο Πρωτάθλημα Κ-20: 2001
* Χρυσή Μπάλα: 2004 (6η θέση), 2005 (7η θέση)
* Παίκτης της Χρονιάς της FIFA: 2004 (6η θέση), 2005 (5η θέση)
* Pirata d'Oro (Παίκτης της Χρονιάς της Ίντερ): 2004
* Χρυσή Μπάλα Παπούτσι Κόπα Αμέρικα: 2004
* Χρυσό Παπούτσι Κόπα Αμέρικα: 2004
* Χρυσή Μπάλα Κύπελλο Συνομοσπονιδιών: 2005
* Χρυσό Παπούτσι Κύπελλο Συνομοσπονιδιών: 2005
* IFFHS Κορυφαίος Σκόρερ της Χρονιάς στον Κόσμο: 2005
* Ομάδα της Χρονιάς Πρωτάθλημα Βραζιλίας Σέριε Α: 2009
* Κορυφαίος Σκόρερ Πρωτάθλημα Βραζιλίας Σέριε Α: 2009
* Μπόλα ντε Ούρο: 2009
* Μπόλα ντε Πράτα: 2009

Παραπομπές
----------

1. ↑  Vickery, Tim (21 Μαρτίου 2011). «Adriano struggling to find suitors after Roma departure». BBC. Ανακτήθηκε στις 13 Οκτωβρίου 2009.
2. ↑  Vickery, Tim. «Adriano struggling to find suitors after Roma departure». *bbc.co.uk*. BBC. Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 7 Φεβρουαρίου 2015.
3. ↑  «Adriano imperatore in giallorosso "Roma come Rio, vinceremo insieme"» (στα ιταλικά). *Corriere della Sera*. June 9, 2010.. Ανακτήθηκε στις September 22, 2015.
4. ↑  «Adriano já é do Mengão» (στα πορτογαλικά). Clube de Regatas do Flamengo. May 6, 2009. Αρχειοθετήθηκε από το πρωτότυπο στις 9 Μαΐου 2009.. Ανακτήθηκε στις 7 Μαΐου 2009.
5. ↑  «S.BERNABEU'S TROPHY, REAL MADRID-INTER 1-2: ADRIANO OFFERS SPECTACLE». Inter Milan. August 15, 2001.. Ανακτήθηκε στις 1 Οκτωβρίου 2012. [*νεκρός σύνδεσμος*]
6. ↑  «Adriano and Robbiati have been transferred to Fiorentina». inter.it. Ιανουαρίου 11, 2002. Αρχειοθετήθηκε από το πρωτότυπο στις September 30, 2007.. Ανακτήθηκε στις August 22, 2007.
7. ↑  «Parma facing Adriano absence». UEFA. Νοεμβρίου 3, 2003.. Ανακτήθηκε στις July 20, 2009.
8. ↑  «Adriano returns to Inter». inter.it. Ιανουαρίου 21, 2004. Αρχειοθετήθηκε από το πρωτότυπο στις September 30, 2007.. Ανακτήθηκε στις August 22, 2007.
9. ↑  «Adriano: quaranta gol in 12 mesi» (στα Ιταλικά). inter.it. 27 Ιουνίου 2005. Αρχειοθετήθηκε από το πρωτότυπο στις 3 Αυγούστου 2018. Ανακτήθηκε στις 1 Δεκεμβρίου 2020.
10. ↑  «Inter, Adriano together until 2010». inter.it. September 26, 2005. Αρχειοθετήθηκε από το πρωτότυπο στις September 30, 2007.. Ανακτήθηκε στις August 22, 2007.
11. ↑  "Rollercoaster madness; and Adriano". The Guardian. Retrieved 21 July 2018
12. ↑  «Inter rule out Adriano exit». Sky Sports. December 9, 2007. Αρχειοθετήθηκε από το πρωτότυπο στις 10 Δεκεμβρίου 2007.. Ανακτήθηκε στις 10 Δεκεμβρίου 2007.
13. ↑  «São Paulo fans queue to buy Adriano shirt». Tribalfootball.com. Αρχειοθετήθηκε από το πρωτότυπο στις 21 Οκτωβρίου 2007.. Ανακτήθηκε στις 24 Δεκεμβρίου 2007.
14. ↑  «Adriano gets two-match ban». Malaysian Star. February 20, 2008. Αρχειοθετήθηκε από το πρωτότυπο στις 4 Ιουνίου 2011. .
15. ↑  «São Paulo: Adriano can go!». *Football Italia*. 29 Φεβρουαρίου 2008. .
16. ↑  «Adriano goal statistics». inter.it. Νοεμβρίου 17, 2007. Αρχειοθετήθηκε από το πρωτότυπο στις 2009-03-10.. Ανακτήθηκε στις Νοεμβρίου 17, 2008.
17. ↑  «Inter's Adriano risks Mourinho's wrath over late return». 4 Απριλίου 2009. Αρχειοθετήθηκε από το πρωτότυπο στις 11 Απριλίου 2009. Ανακτήθηκε στις 5 Απριλίου 2009.
18. ↑  «Inter rescind Adriano's contract». *Goal.com*. 24 Απριλίου 2009. Αρχειοθετήθηκε από το πρωτότυπο στις 25 Απριλίου 2009. Ανακτήθηκε στις 24 Απριλίου 2009.
19. ↑  «FC Internazionale statement regarding Adriano». F.C. Internazionale Milano – Sito Ufficiale. 24 Απριλίου 2009. Αρχειοθετήθηκε από το πρωτότυπο στις Ιανουαρίου 31, 2010. Ανακτήθηκε στις 24 Απριλίου 2009.
20. ↑  «Flamengo apresenta Adriano nesta quinta». *Globo Esporte*. May 31, 2009. Αρχειοθετήθηκε από το πρωτότυπο στις 9 Μαΐου 2009.. Ανακτήθηκε στις 31 Μαΐου 2009.
21. ↑  «Volta de Adriano é notícia pelo mundo todo». *Globo Esporte*. 6 Μαΐου 2009.. Ανακτήθηκε στις 6 Μαΐου 2009.
22. ↑  «Adriano scores winner on Flamengo debut». *FourFourTwo*. May 31, 2009. Αρχειοθετήθηκε από το πρωτότυπο στις 2012-02-16.. Ανακτήθηκε στις 6 Ιουνίου 2009.
23. ↑  «Adriano bags hat-trick in Flamengo romp». *FourFourTwo*. June 22, 2009.. Ανακτήθηκε στις 22 Ιουνίου 2009.
24. ↑  «Sottoscritto il contratto economico per le prestazioni sportive del calciatore Leite ribeiro Adriano» (στα ιταλικά). *AS Roma*. March 8, 2011.. Ανακτήθηκε στις October 1, 2012.
25. ↑  «Roma cancel Adriano's contract». Sky Sports. .
26. ↑  «Adriano vai jogar no Corinthians» (στα πορτογαλικά). *Globo Esporte*. March 25, 2011.. Ανακτήθηκε στις March 25, 2011.
27. ↑  «Cirurgia no pé do atacante Adriano termina com sucesso em São Paulo» (στα Πορτογαλικά). globoesporte.globo.com. 20 Απριλίου 2011. Ανακτήθηκε στις 13 Οκτωβρίου 2011.
28. ↑  «Adriano estreia, e Corinthians engole o Dragão para recuperar a liderança» (στα Πορτογαλικά). globoesporte.globo.com. 9 Οκτωβρίου 2011. Ανακτήθηκε στις 13 Οκτωβρίου 2011.
29. ↑  «O adeus do Imperador: Adriano rescinde contrato com o Corinthians» (στα πορτογαλικά). *Globo Esporte*. March 13, 2012.. Ανακτήθηκε στις March 13, 2012.
30. ↑  «Adriano joins Miami United FC!». MiamiUnitedSoccer.com. Ιανουαρίου 29, 2016. Ανακτήθηκε στις Ιανουαρίου 29, 2016.
31. ↑  «Brazil battles back, World champs beat Argentina on penalties in Copa America final». *CNN Sports Illustrated*. July 25, 2004.. Ανακτήθηκε στις May 15, 2009.
32. ↑  «Germany 2005: Wonderful tournament whets appetite for the main event». FIFA. Αρχειοθετήθηκε από το πρωτότυπο στις August 25, 2007.. Ανακτήθηκε στις August 22, 2007.
33. ↑  Vickery, Tim (18 December 2017). «Kaka's spectacular run with Milan and Brazil overshadowed by his successor». ESPN. .
34. ↑  «Adriano – His World Cup». Golaccio.com. Αρχειοθετήθηκε από το πρωτότυπο στις September 26, 2007.. Ανακτήθηκε στις August 22, 2007.
35. ↑  «Dunga overlooks Ronaldinho». AFP. FIFA. February 9, 2010. Αρχειοθετήθηκε από το πρωτότυπο στις February 12, 2010.. Ανακτήθηκε στις February 11, 2010.
36. ↑  «Dunga names his Seleção». PA. May 11, 2010. Αρχειοθετήθηκε από το πρωτότυπο στις May 14, 2010.. Ανακτήθηκε στις May 12, 2010.
37. ↑  «Dunga convocou para a Copa do Mundo 22 jogadores relacionados para o último amistoso, contra a Irlanda, em março» (στα πορτογαλικά). *CBF.com.br*. May 11, 2010. Αρχειοθετήθηκε από το πρωτότυπο στις May 15, 2010.. Ανακτήθηκε στις May 12, 2010.
38. ↑  «Adriano». Soccerway. Ανακτήθηκε στις 17 Μαρτίου 2019.
39. ↑  «Adriano». Football Database. Ανακτήθηκε στις 17 Μαρτίου 2019.
40. ↑  «Leite Ribeiro Adriano». inter.it. Ανακτήθηκε στις 17 Μαρτίου 2019.
41. ↑  «Seleção Brasileira (Brazilian National Team) 2000–2001». RSSSF. Ανακτήθηκε στις 13 Οκτωβρίου 2011.
42. ↑  «Seleção Brasileira (Brazilian National Team) 2002–2003». RSSSF. Ανακτήθηκε στις 13 Οκτωβρίου 2011.
43. ↑  «Seleção Brasileira (Brazilian National Team) 2004–2005». RSSSF. Ανακτήθηκε στις 13 Οκτωβρίου 2011.
44. ↑  «Seleção Brasileira (Brazilian National Team) 2006–2007». RSSSF. Ανακτήθηκε στις 13 Οκτωβρίου 2011.
45. ↑  «Seleção Brasileira (Brazilian National Team) 2008–2009». RSSSF. Ανακτήθηκε στις 13 Οκτωβρίου 2011.
46. ↑
47. ↑  «Adriano». *Soccerway*. Ανακτήθηκε στις 6 Δεκεμβρίου 2017.
48. ↑  South American Youth Championships – Topscorers
49. ↑  «FIFA World Youth Championship Argentina 2001 – Awards». FIFA. Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις Νοεμβρίου 21, 2015.
50. ↑  Inter.it staff, inter(a t)inter.it (Νοεμβρίου 17, 2006). «F.C. Internazionale Milano». Inter.it. Αρχειοθετήθηκε από το πρωτότυπο στις 19 Αυγούστου 2012. Ανακτήθηκε στις 14 Οκτωβρίου 2017.
51. ↑  «FIFA Confederations Cup Germany 2005 – Awards». FIFA. Αρχειοθετήθηκε από το πρωτότυπο στις 7 Νοεμβρίου 2019. Ανακτήθηκε στις 18 Οκτωβρίου 2015.
52. ↑  «FORMER RESULTS». IFFHS.de. Αρχειοθετήθηκε από το πρωτότυπο στις 15 Ιουνίου 2018. Ανακτήθηκε στις Ιανουαρίου 20, 2015.
53. ↑  «Hexacampeão, Flamengo recebe troféu de campeão nacional». *Globo Esporte* (στα Πορτογαλικά). 8 Δεκεμβρίου 2009. Αρχειοθετήθηκε από το πρωτότυπο στις 13 Δεκεμβρίου 2009. Ανακτήθηκε στις 9 Δεκεμβρίου 2009.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αντριάνο στο CBF[*νεκρός σύνδεσμος*] (πορτογαλικά)
* Αντριάνο στο Footballdatabase.com
* Αντριάνο στο Sambafoot
* «Adriano at Topnotizie.info». Αρχειοθετήθηκε από το πρωτότυπο στις 21 Αυγούστου 2014. Ανακτήθηκε στις 13 Αυγούστου 2014.
* «Top.10 players of Brasileiro 2009 (English)». Αρχειοθετήθηκε από το πρωτότυπο στις 2 Δεκεμβρίου 2009. Ανακτήθηκε στις 8 Δεκεμβρίου 2009.
* Προφίλ στο transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Μουντιάλ 2006** |
| --- |
|  |
|  | 
* 1 Ντίντα
* 2 Καφού Αρχηγός
* 3 Λούσιο
* 4 Ζουάν
* 5 Έμερσον
* 6 Ρομπέρτο Κάρλος
* 7 Αντριάνο
* 8 Κακά
* 9 Ρονάλντο
* 10 Ροναλντίνιο
* 11 Ζε Ρομπέρτο
* 12 Ροζέριο Σένι
* 13 Σισίνιο
* 14 Λουιζάο
* 15 Κρις
* 16 Ζιλμπέρτο
* 17 Ζιλμπέρτο Σίλβα
* 18 Μινέιρο
* 19 Ζουνίνιο
* 20 Ρικαρντίνιο
* 21 Φρεντ
* 22 Ζούλιο Σέζαρ
* 23 Ρομπίνιο
* Προπονητής: Παρέιρα
 |

 |


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αντριάνο (ποδοσφαιριστής, γενν. το 1982)** |